**Gradonačelnik**

KLASA: 013-03/19-03/01

URBROJ: 2117/01-01-19-2

Dubrovnik, 11. siječnja 2019. godine

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj: [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157)), članka 41. Statuta Grada Dubrovnika („Službeni glasnik Grada Dubrovnika“ broj: 4/09, 6/10, 3/11, 14/12, 5/13, 6/13-pročišćeni tekst, 9/15 i 5/18) gradonačelnik Grada Dubrovnika donio je

**Z A K LJ U Č A K**

1. Utvrđuje se prijedlog Odluke o imenovanju Povjerenstva za izravnu dodjelu financijskih sredstava i dostavlja Gradskom vijeću Grada Dubrovnika na raspravu i usvajanje.
2. Izvjestitelj u ovom predmetu biti će Mato Franković, gradonačelnik Grada Dubrovnika.

Gradonačelnik

Mato Franković

DOSTAVITI:

1. Gradsko vijeće Grada Dubrovnika, ovdje
2. Upravni odjel za poslove gradonačelnika, ovdje
3. Evidencija
4. Pismohrana

Gradsko vijeće

KLASA:

URBROJ:

Dubrovnik,

Na temelju članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj: 26/15.), članka 11. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“ broj: 23/18.) i članka 32. Statuta Grada Dubrovnika („Službeni glasnik Grada Dubrovnika“ broj: 4/09., 6/10., 3/11., 14/12., 5/13., 6/13. – pročišćeni tekst, 9/15, 5/18.) Gradsko vijeće Grada Dubrovnika na \_\_\_\_sjednici, održanoj \_\_\_\_\_2019. godine donijelo je

**ODLUKU**

Članak 1.

Osniva se Povjerenstvo za izravnu dodjelu financijskih sredstava (u daljnjem tekstu: Povjerenstvo).

Članak 2.

U Povjerenstvo se imenuju:

1. – Ivana Brnin, predsjednik/ca;
2. – Ružica Marković, član;
3. – Andrija Obad, član;
4. – Matea Kordić, član;
5. – Pavo Jančić, član.

Članak 3.

Zadaće Povjerenstva su:

- predlaganje financiranja ili odbijanja pojedinog programa, projekta ili manifestacije;

- provjeriti sve formalne uvjete, kao i Registar projekata kako ne bi došlo do dvostrukog financiranja programa, projekta i manifestacije prije odobravanja izravne dodjele financijskih sredstava;

- po odobravanju financijskih sredstava izravnom dodjelom, u svrhu unošenja u Registar projekata Povjerenstvo je dužno dostaviti nadležnom upravnom odjelu sljedeće podatke za odobreni program, projekt ili manifestaciju:

-    naziv udruge/organizacije,

- naziv programa/projekta/manifestacije,

-    iznos odobrenih sredstava.

Članak 4

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Ova Odluka stupa na snagu osmoga dana od dana objave u „Službenom glasniku Grada Dubrovnika“.

Predsjednik Gradskog vijeća:

mr.sc. Marko Potrebica

**Upravni odjel za poslove gradonačelnika**

KLASA: 013-03/19-03/01

URBROJ: 2117/01-08-19-1

Dubrovnik, 11. siječnja 2019. godine

**GRADONAČELNIK**

**-ovdje-**

**PREDMET: Prijedlog zaključka o imenovanju Povjerenstva za izravnu dodjelu financijskih sredstava**

Sukladno članku 11. stavku 4. *Odluke o financiranju programa, projekata i manifestacija koje provode udruge i druge organizacije civilnog društva* („Službeni glasnik Grada Dubrovnika“ broj: 23/18.) Gradsko vijeće Grada Dubrovnika imenuje Povjerenstvo za izravnu dodjelu financijskih sredstava na prijedlog Upravnog odjela za poslove gradonačelnika Grada Dubrovnika.

Financijska sredstava, bez objavljivanja javnog natječaja dodjeljuju se izravno samo kada se prema mišljenju nadležnog Povjerenstva jednokratno dodjeljuju financijska sredstva do 5.000 kuna za aktivnosti koje iz opravdanih razloga nisu mogle biti planirane u godišnjem planu udruge, a ukupan iznos tako dodijeljenih sredstava iznosi najviše 5% svih sredstava planiranih u proračunu za financiranje svih programa i projekata udruga.

Povjerenstvo za izravnu dodjelu sastoji se od stručnih službenika Upravnih odjela Grada Dubrovnika koji provode javne pozive sukladno ovoj Odluci.

Povjerenstvo za izravnu dodjelu dužno je prije odobravanja izravne dodjele financijskih sredstava provjeriti sve formalne uvjete, kao i Registar projekata kako ne bi došlo do dvostrukog financiranja programa, projekta i manifestacije.

Predlaže se osnovati Povjerenstvo u sljedećem sastavu:

1. – Ivana Brnin, predsjednik/ca;
2. – Ružica Marković, član;
3. – Andrija Obad, član;
4. – Matea Kordić, član;
5. – Pavo Jančić, član.

Slijedom navedenog predlaže se gradonačelniku donijeti slijedeći

**Z A K LJ U Č A K**

1. Utvrđuje se prijedlog Odluke o imenovanju Povjerenstva za izravnu dodjelu financijskih sredstava i dostavlja Gradskom vijeću Grada Dubrovnika na raspravu i usvajanje.
2. Izvjestitelj u ovom predmetu biti će Mato Franković, gradonačelnik Grada Dubrovnika.

S poštovanjem,

Pročelnica

Marijeta Hladilo

DOSTAVITI:

* Naslov
* Evidencija
* Pismohrana

**Obrazloženje**

**Pravna osnova:**

Pravna osnova za usvajanje Zaključka o imenovanju Povjerenstva za izravnu dodjelu financijskih sredstava je Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj: 26/15, dalje u tekstu: Uredba), Odluka o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18, dalje u tekstu: Odluka) i Statut Grada Dubrovnika („Službeni glasnik Grada Dubrovnika“, broj 04/09, 06/10, 03/11, 14/12, 06/13.– pročišćeni tekst, 9/15 i 5/18.)

Sukladno članku 11. Odluke, za dodjelu financijskih sredstava putem izravne dodjele, Gradsko vijeće imenuje Povjerenstvo za izravnu dodjelu financijskih sredstava na prijedlog Upravnog odjela za poslove gradonačelnika, koje sukladno ovoj Odluci i Uredbi predlažu financiranje ili odbijanje pojedinog programa, projekta ili manifestacije.

**Uvjeti propisani Uredbom Vlade Republike Hrvatske tko može biti biran za člana povjerenstva**

Uredbom je propisano je tko može biti imenovan za člana povjerenstva.

Članak 27. Uredbe glasi:

*1) Postupak dodjele financijskih sredstava udrugama je transparentan i nepristran. Nepristranost se osigurava sprječavanjem sukoba interesa, na način opisan ovom Uredbom i pozitivnim propisima u Republici Hrvatskoj.*

*2) Sukob interesa ne postoji ako osoba koja sudjeluje u odlučivanju o ispunjavanju propisanih uvjeta natječaja ili ocjenjivanju prijave udruge koja se prijavila na natječaj nije osobno, kao niti članovi njezine obitelji (bračni ili izvanbračni drug, dijete ili roditelj), zaposlenik, član, član upravnog tijela ili čelnik te udruge niti bilo koje udruge povezane na bilo koji način s tom udrugom (partnerski odnos u provedbi projekta i sl.), niti u odnosu na spomenute udruge ima bilo kakav materijalni ili nematerijalni interes, nauštrb javnog interesa i to u slučajevima obiteljske povezanosti, ekonomskih interesa ili drugog zajedničkog interesa.*

*3) Osobe koje sudjeluju u radu povjerenstva za otvaranje prijava pristiglih na javni natječaj, koje ocjenjuju programe ili projekte koji su ispunili sve propisane uvjete natječaja i koje odlučuju o dodjeli financijskih sredstava moraju biti upoznate s popisom udruga koje su se prijavile na natječaj. Nakon toga te osobe potpisuju izjavu o nepristranosti i povjerljivosti kojom potvrđuju da se niti one niti članovi njihove obitelji ne nalaze u sukobu interesa. Istom izjavom osoba potvrđuje i da nema osobnih interesa kojima može utjecati na nepristranost rada povjerenstva čiji je član, da će u obavljanju dužnosti na koju je imenovana postupati časno, pošteno, savjesno, odgovorno i nepristrano čuvajući povjerljivost podataka i informacija i vlastitu vjerodostojnost i dostojanstvo dužnosti koja joj je povjerena od strane davatelja financijskih sredstava.*

*4) U slučaju saznanja da se nalazi u sukobu interesa, član povjerenstva je obvezan o tome odmah izvijestiti ostale članove povjerenstva te se izuzeti iz postupka ocjenjivanja prijava. O rješavanja sukoba interesa davatelj financijskih sredstava odlučuje za svaki slučaj posebno, a u slučaju kada se utvrdi sukob interesa davatelj financijskih sredstava članu povjerenstva koji je u sukobu interesa imenovat će zamjenu.“*

**Razlog usvajanja Zaključka:**

Ovim Zaključkom Gradsko vijeće Grada Dubrovnika imenuje Povjerenstvo za izravnu dodjelu financijskih sredstava, kako bi se osigurala što transparentnija i nepristrana dodjela financijskih sredstava udrugama i drugim organizacijama civilnog društva.

Sukladno članku 27. Uredbe postupak dodjele financijskih sredstava udrugama je transparentan i nepristran, a nepristranost se osigurava sprječavanjem sukoba interesa. Sukob interesa ne postoji ukoliko osoba koja sudjeluje u odlučivanju o ispunjavanju propisanih uvjeta natječaja ili ocjenjivanju prijave udruge koja se javila na javni poziv nije osobno, kao niti članovi njezine obitelji (bračni ili izvanbračni drug, dijete ili roditelj), zaposlenik, član, član upravnog tijela ili čelnik te udruge niti bilo koje druge udruge povezane na bilo koji način s tom udrugom, niti u odnosu spomenute udruge ima bilo kakav materijalni ili nematerijalni interes, protivan javnom interesu i to u slučajevima obiteljske povezanosti, ekonomskih interesa ili drugog zajedničkog interesa.

**Osnovna pitanja i cilj donošenja Zaključka:**

Ovim zaključkom imenuje se Povjerenstvo za izravnu dodjelu financijskih sredstava te definiraju poslovi i mandat članova navedenog Povjerenstva.